Document ID: /roh_data/filtered/fineweb-2-filterrobots_roh.jsonl.gz/26492

Circa in quart da las cuminanzas da plantas en nossas regiuns è sa sviluppada tras l’uman u dependa da praticas spezialas da l’agricultura. La pasculaziun e la fanada en las zonas tranter 1800 e 2200 meters han per exempel furmà prads d’ina gronda diversitad che tutgan tar las gruppas da vegetaziun las pli ritgas en l’Europa. Ils prads e las pastgiras sitgas cuntegnan circa dus terzs da las spezias da plantas da la Svizra e da quellas è in terz rar u periclità. Els èn plinavant il dachasa da numerusas spezias d’animals: utschels, reptils, filiens ed insects.
(Foto: Vain / pixelio)